छत्तीसगढ़ में विधानसभा चुनाव अब दूर नहीं हैं. वैसे तो तमाम राजनीतिक दल अपने-अपने चुनाव घोषणा पत्रों में वोटरों को लुभाने के लिए तरह-तरह की चीज़ें मुफ्त देने के वादे करते हैं, लेकिन अब चुनाव से पहले भी तोहफे बांटे जाने लगे हैं. छत्तीसगढ़ में रमन सिंह के नेतृत्व वाली बीजेपी सरकार ने लोगों को फ्री मोबाइल बांटने की योजना की शुरुआत कर दी है. हालांकि करोड़ों के तोहफे में इस बात को नजरअंदाज कर दिया गया है कि छत्तीसगढ़ के बड़े भू-भाग में अब भी मोबाइल कन्टेक्टिविटी नहीं है.